text: Velgørenhedsfrimærke med Mary
  10 juni 2012 kl. 16.18
  På Horsens Kunstmuseum havde Kronprinsesse Mary i dag æren af at afsløre årets velgørenhedsfrimærke - et frimærke, hun selv pryder.
  Der var begejstring på Horsens Kunstmuseum, da Kronprinsesse Mary afslørede Postdanmarks velgørenhedsfrimærke. Kronprinsessen prydede nemlig selv frimærket, der kan købes til 8,50 kroner. 
  Frimærket med det kongelige motiv sælges med en overpris på 50 øre. De penge går til forskning i hjertekarsygdomme og til at skabe et bedre liv for hjertesyge børn.
  Frimærket kan købes fra i morgen.
  